ਅਨੂ ਕਪੂਰ
ਅਨੂ ਕਪੂਰ (ਜਨਮ ਅਨਿਲ ਕਪੂਰ; 20 ਫਰਵਰੀ 1956) ਇੱਕ ਭਾਰਤੀ ਅਦਾਕਾਰ, ਗਾਇਕ, ਨਿਰਦੇਸ਼ਕ, ਰੇਡੀਓ ਡਿਸਕ ਜੌਕੀ, ਅਤੇ ਟੈਲੀਵਿਜ਼ਨ ਪੇਸ਼ਕਾਰ ਹੈ ਜੋ ਸੌ ਤੋਂ ਵੱਧ ਫਿਲਮਾਂ ਦੇ ਨਾਲ-ਨਾਲ ਟੈਲੀਵਿਜ਼ਨ ਸੀਰੀਅਲ ਲੜੀਵਾਰਾਂ ਵਿੱਚ ਵੀ ਨਜ਼ਰ ਆ ਚੁੱਕਾ ਹੈ। ਉਸ ਦਾ ਕੈਰੀਅਰ ਇੱਕ ਅਭਿਨੇਤਾ, ਨਿਰਮਾਤਾ, ਨਿਰਦੇਸ਼ਕ ਅਤੇ ਗਾਇਕ ਦੇ ਰੂਪ ਵਿੱਚ 40 ਸਾਲਾਂ ਤੋਂ ਵੱਧ ਸਮੇਂ ਤੱਕ ਫੈਲਿਆ ਹੋਇਆ ਹੈ। ਅਦਾਕਾਰੀ ਤੋਂ ਇਲਾਵਾ, ਉਹ ਇੱਕ ਰੇਡੀਓ ਸ਼ੋਅ ਵੀ ਕਰਦਾ ਹੈ, ਜਿਸਦਾ ਨਾਮ ਸੁਹਾਨਾ ਸਫਰ ਵਿਦ ਅੰਨੂ ਕਪੂਰ ਹੈ, ਜੋ 92.7 ਬਿੱਗ ਐਫਐਮ 'ਤੇ ਪ੍ਰਸਾਰਿਤ ਹੁੰਦਾ ਹੈ। ਉਸਨੇ ਆਪਣੇ ਕੈਰੀਅਰ ਵਿੱਚ ਕਈ ਪੁਰਸਕਾਰ ਜਿੱਤੇ ਹਨ, ਜਿਸ ਵਿੱਚ ਦੋ ਰਾਸ਼ਟਰੀ ਫਿਲਮ ਪੁਰਸਕਾਰ, ਇੱਕ ਫਿਲਮਫੇਅਰ ਅਵਾਰਡ ਅਤੇ ਵੱਖ-ਵੱਖ ਸ਼੍ਰੇਣੀਆਂ ਵਿੱਚ ਦੋ ਭਾਰਤੀ ਟੈਲੀਵਿਜ਼ਨ ਅਕੈਡਮੀ ਅਵਾਰਡ ਸ਼ਾਮਲ ਹਨ।